উইন্ডোজ এক্সপির কথা মনে আছে? টানা ১৩ বছর ধরে চলে আসা এই অপারেটিং সিস্টেমটি অফিসিয়াল ভাবে ২০১৪ সালে বন্ধ হয়ে গিয়েছে। হ্যাঁ এখন পরবর্তী টার্গেট হচ্ছে উইন্ডোজ ৭। তবে এখনই তা হচ্ছে না। উইন্ডোজ ৭ এবং ৮.১ এখনো প্রায় কয়েকবছর ধরে মাইক্রোসফট সার্পোট করে যাবে। আপনি উইন্ডোজ ৭ এর সিকুরিটি আপডেট “১৪ জানুয়ারী, ২০২০” সাল পর্যন্ত পাবেন এবং উইন্ডোজ ৮.১ এর সিকুরিটি আপডেট “১০ জানুয়ারী, ২০২৩” পর্যন্ত পাবেন। অর্থাৎ অফিসিয়াল ভাবে আপনি আরো দেড় বছর পর্যন্ত উইন্ডোজ ৭ এবং আরো চার বছর পর্যন্ত উইন্ডোজ ৮.১ ব্যবহার করতে পারবেন। বর্তমানে এখনো বিজনেস ক্ষেত্রে উইন্ডোজ ৭ বহুল ভাবে ব্যবহৃত হয়ে আসছে। আপনি যদি জেনুইন উইন্ডোজ ৭ বা ৮.১ ব্যবহার করেন তাহলে নিশ্চিন্তে দেড় থেকে চার বছর পর্যন্ত আপনার ওএসটি আপনি চালাতে পারবেন।